Az 1990-es, illetve az 1991-es szezonban Szuzuki továbbra is maradt a Larrousse csapatnál. Megszerezte az első dobogós helyezését és a leggyorsabb kört a japán nagydíjon, ezzel a sportág történetében ő volt az első ázsiai versenyző, aki dobogós helyezést ért el egy Formula–1-ben. Ezek után a sportágban sokan felfigyeltek teljesítményére, más csapatok is szívesen látták volna soraikban.